**องค์ประกอบภาวะผู้นำครูปฐมวัยในโรงเรียน
สังกัดสำนักงานเขตที่การศึกษาประถมศึกษาบึงกาฬ**

**Competency Factors Of Leadership Of Early Childhood Teachers In Schools Under Buengkan primary Educational Service Area Office**

นางสาวพรพิมล ศิลป์สาย[[1]](#footnote-1)

 ผศ.ดร.วันเพ็ญ นันทะศรี2 รศ.ดร.วาโร เพ็งสวัสดิ์3

**บทคัดย่อ**

 การวิจัยในครั้งนี้มีวัตถุประสงค์เพื่อศึกษาองค์ประกอบภาวะผู้นำปฐมวัยในโรงเรียนสังกัดสำนักงานเขตพื้นที่การศึกษาประถมศึกษาบึงกาฬ การวิจัยครั้งนี้เป็นการวิจัยเอกสาร โดยได้แบ่งการดำเนินการวิจัยแบ่งออกเป็น 2 ระยะ คือ ระยะที่ 1 สังเคราะห์องค์ประกอบภาวะครูปฐมวัย โดยการสังเคราะห์เอกสารและงานวิจัย ระยะที่ 2 การตรวจสอบความสอดคล้องขององค์ประกอบภาวะครูปฐมวัย โดยผู้ทรงคุณวุฒิ จำนวน 5 คน ได้มาโดยวิธีการเลือกแบบเจาะจง ผลการวิจัยพบว่า ภาวะผู้นำครูปฐมวัยในโรงเรียนสังกัดสำนักงานเขตพื้นที่การศึกษาประถมศึกษาบึงกาฬ มี 4 องค์ประกอบ ได้แก่ 1) การจัดการเรียนรู้ คือ การที่ครูมีการศึกษาวิเคราะห์ สังเคราะห์เด็กเป็นรายบุคคล จัดประสบการณ์การเรียนรู้ที่หลากหลาย สอดคล้องกับความสนใจ ความถนัด ความต้องการ โดยเน้นเด็กเป็นสำคัญ มีความรู้ความสามารถในการใช้เทคโนโลยีในการผลิตสื่อ นวัตกรรมที่ใช้ในการจัดประสบการณ์การเรียนรู้ สามารถปรับเปลี่ยนบทบาทและปฏิบัติงานให้เอื้อต่อการพัฒนาเด็ก มีการวัดและประเมินพัฒนาการของเด็กปฐมวัยด้วยเครื่องมือที่หลากหลาย และเหมาะสมกับเด็กปฐมวัย 2) การพัฒนาตนเองและเพื่อนครูไปสู่ครูมืออาชีพ คือ การที่ครูความสำคัญในการศึกษาหาความรู้เพิ่มเติม คิดค้นเทคนิควิธีการปฏิบัติงาน พัฒนานวัตกรรมการเรียนรู้ เพื่อพัฒนาการจัดประสบการณ์การเรียนรู้อย่างต่อเนื่อง มีการแลกเปลี่ยนประสบการณ์กับเพื่อนร่วมงาน และ มีมนุยสัมพันธ์ที่ดีสามารถปรับตัวเข้ากับผู้อื่นได้อย่างเหมาะสม
3) การเป็นแบบอย่างที่ดี คือ การที่ครูความสามารถอย่างหลากหลาย มีการศึกษาวิเคราะห์ผู้เรียนเป็นรายบุคคล พัฒนาปรับปรุงการสอนโดยเรียนรู้วิธีการและเทคนิคการสอนที่หลากหลายอย่างต่อเนื่อง มีการเสริมสร้างบรรยากาศแห่งความสัมพันธ์อันดีภายในชั้นเรียน รับฟังความคิดเห็น ให้เกียรติ และเคารพสิทธิของผู้อื่น 4) การเป็นบุคคลแห่งการเปลี่ยนแปลง คือ การที่ครูมีความสนใจต่อสถานการณ์ต่าง ๆ
มีความคิดริเริ่มและมุ่งมั่นที่จะแก้ไขปัญหาต่าง ๆ กล้าตัดสินใจ เป็นผู้นำสามารถทำงานเพื่อประโยชน์ของส่วนรวม กระตุ้นให้ผู้อื่นเกิดการเรียนรู้อยู่เสมอ และสามารถปรับตัวในการทำงานที่เปลี่ยนแปลงไปจากเดิมได้

**คำสำคัญ : องค์ประกอบ, ภาวะผู้นำครู, ครูปฐมวัย**

**Abstract**

The research aims to study the elements of leadership in Kindergarten teachers under Bueng Kan Primary Educational Service area office. This studying was the documents research dividing into 2 periods. The 1st period was to synthesize the elements in leadership of Kindergarten teachers by documents and research. And the 2nd period was to ensure the consistency of the elements of leadership in Kindergarten teachers considered by 6 academic dignitaries by using the purposive sampling. The study found that there are 4 elements of leadership in kindergarten teachers under Bueng Kan Primary Educational Service area office. ณรIncluding 1) Learning Management - teachers study each student by individual analyzing and synthesizing and use many different forms of learning following interest, aptitudes and needs using child center method. Teachers have to be able to produce technological learning materials or innovative way to manage learning experiences. Teachers can also work for contributing for children development. Teachers use the various and proper forms of kindergarten development measuring and evaluating. 2) To be self-developed for being professional teachers - teachers always study the new methods of teaching and developing learning innovation for continuously creating learning experiences. Moreover, teachers exchange the ideas about teaching experiences with professional community including work in a good relationship and being able to properly adjust oneself to others .3) Being a good role model - teachers have various skills, analyze individual students, develop instruction and teaching techniques, add good atmosphere and relationship in class, pay respect to others’ opinions. 4)Being an adaptive person - teachers always advance to all educational situation, being creative and able to solve any problems intentionally, being assertive to lead others for common interest, and encourage others to be good learners and being self-adjusted under the dynamic circumstances.

**Keywords :** Factors, Leadership, Early Childhood Teachers

**1. บทนำ**

 การพัฒนาประเทศสู่ความสมดุลและยังยืน จะต้องให้ความสำคัญกับการเสริมสร้างทุนของประเทศที่มีอยู่ให้เข้มแข็งและมีพลังเพียงพอในการขับเคลื่อนกระบวนการพัฒนาประเทศ โดยเฉพาะการพัฒนาคนหรือทุนมนุษย์ให้เข้มแข็ง พร้อมรับการเปลี่ยนแปลงของโลกในยุคศตวรรษที่ 21 และการเสริมสร้างปัจจัยแวดล้อมที่เอื้อต่อการพัฒนาคุณภาพของคน ทั้งในเชิงสถาบัน ระบบ โครงสร้างของสังคมให้เข้มแข็ง สามารถเป็นภูมิคุ้มกันต่อการเปลี่ยนแปลงต่างๆ ที่จะเกิดขึ้นในอนาคต มาตรา 80(3) ได้บัญญัติให้มีการพัฒนาคุณภาพและมาตรฐานการจัดการศึกษาในทุกระดับและทุกรูปแบบให้สอดคล้องกับความเปลี่ยนแปลงทางเศรษฐกิจและสังคม โดยจัดให้มีแผนการศึกษาแห่งชาติ กฎหมายเพื่อพัฒนาการศึกษาของชาติ จัดให้มีการพัฒนาคุณภาพครู และบุคลากรทางการศึกษาให้ก้าวหน้าทันการเปลี่ยนแปลงของสังคมโลก รวมทั้งปลูกฝังให้ผู้เรียนมีจิตสำนึกของความเป็นไทย มีระเบียบ วินัย คำนึงถึงประโยชน์ส่วนรวม และยึดมั่นในการปกครองระบอบประชาธิปไตยอันมีพระมหากษัตริย์ทรงเป็นประมุข (สำนักงานปลัดกระทรวงศึกษาธิการ, 2555, หน้า 3)

 เนื่องจากแนวคิดทางการศึกษาไม่เคยหยุดนิ่งอยู่กับที่ นักจิตวิทยา นักการศึกษา และนักคิดทั้งหลายต่างก็พยายามแสวงหาแนวคิด แนวทาง และวิธีการใหม่ ๆ ที่จะนำการศึกษาให้ก้าวไปข้างหน้าต่อไปเรื่อย ๆ การจัดการเรียนการสอนในปัจจุบัน ถึงแม้จะได้พยายามให้มีแบบแผนที่เอื้ออำนวยให้ผู้เรียนเป็นศูนย์กลางของการเรียนแล้วก็ตาม แต่ผลก็ยังไม่เป็นไปตามคาดหวังมากนัก ยังมีผู้เรียนอีกเป็นจำนวนมากที่ไม่ประสบผลสำเร็จตามจุดมุ่งหมาย กล่าวคือ ยังมีความรู้ในเรื่องต่างๆ ไม่ได้ตามเกณฑ์ที่กำหนด หรือยังขาดทักษะความชำนาญในการกระทำสิ่งต่างๆ ไม่ได้ตามเกณฑ์ที่กำหนด หรือยังขาดทักษะความชำนาญในการกระทำสิ่งต่าง ๆ หรือยังขาดความรู้เจตคติที่เหมาะสมในบางเรื่องการจัดการศึกษาหรือการให้การศึกษาแก่ผู้เรียนยังไม่ได้ผลตามที่คาดหวัง ซึ่งสาเหตุของปัญหานั้นคงมีจำนวนมาก (ทิศนา แขมมณี, 2553, หน้า 5)

 สำนักงานพัฒนาครูและบุคลากรทางการศึกษาขั้นพื้นฐาน สำนักงานคณะกรรมการการศึกษาขั้นพื้นฐาน (เทพรังสรรค์ จันทรังษี, 2556, หน้า 28) ให้คำนิยามไว้ว่า ภาวะผู้นำครู (Teacher Leadership) หมายถึง คุณลักษณะและพฤติกรรมของครูที่แสดงถึงความเกี่ยวข้องสัมพันธ์ส่วนบุคคลและการแลกเปลี่ยนเรียนรู้ซึ่งกันและกันทั้งภายในและภายนอกห้องเรียนโดยปราศจากการใช้อิทธิพลของผู้บริหารสถานศึกษาก่อให้เกิดพลังแห่งการเรียนรู้เพื่อพัฒนาการจัดการเรียนรู้ให้มีคุณภาพ บทบาทสำคัญของครูในการทำกิจกรรมทางการศึกษา ในทำนองเดียวกันกับผลการวิจัยของ รัชฎาพร พิมพิชัย (2556, หน้า 200) ได้ทำการวิจัยเรื่องรูปแบบการพัฒนาภาวะผู้นำครูด้านการจัดการเรียนรู้การสอนในโรงเรียนประถมศึกษา
ขนาดเล็กสังกัดสานักงานเขตพื้นที่การศึกษาขั้นพื้นฐาน ซึ่งผลของการพัฒนาภาวะผู้นาครูด้านการจัดการเรียนการสอน พบว่า ครูมีภาวะผู้นาด้านการจัดการเรียนการสอนสูงขึ้นหลังการเข้ารับการพัฒนา

 การจัดการเรียนรู้จึงมีความสำคัญอย่างมากในการจัดการศึกษาทุกระดับ ครูจะต้องมีกลไกสำคัญในการนาเอาวิธีการจัดการเรียนรู้ทั้งในเนื้อหาสาระการเรียนรู้ และกิจกรรมการเรียนการสอน ให้สอดคล้องกับความสนใจ ความถนัดของผู้เรียนครูจึงเป็นบุคคลที่มีความสำคัญอย่างมากในการให้การศึกษาเรียนรู้ทั้งในด้านวิชาการและประสบการณ์เป็นผู้มีความเสียสละดูแลเอาใจใส่สั่งสอนอบรมให้เด็กได้ดี ในการจัดกิจกรรมสำหรับเด็กปฐมวัยนั้นมีความจำเป็นจะต้องจัดกิจกรรมที่มีความเหมาะสม เพื่อกระตุ้นให้เด็กเกิดพัฒนาการอย่างเต็มศักยภาพ ซึ่งสอดคล้องกับเยาวพา เดชะคุปต์ (2542) ได้กล่าวถึงบทบาทหน้าที่ของครูสอนระดับปฐมวัย ด้านบทบาทหน้าที่ทางวิชาการดังนี้ 1) มีความรู้ความเข้าใจเกี่ยวกับแนวและแผนการจัดประสบการณ์ชั้นเด็กเล็ก 2) มีความรู้ความเข้าใจเกี่ยวกับการจัดการเรียน
การสอน 3) มีความรู้ความเข้าใจเกี่ยวกับการวัดและการประเมินผล 4) มีความรู้ความเข้าใจในการจัดทำและดัดแปลงสื่อที่ใช้ในการสอน 5) มีการเตรียมตัวและการพัฒนาตนเองของครูและ 6) สอนและพัฒนาเด็กให้มีความพร้อมทั้ง 4 ด้าน เป็นต้น

 จากเหตุผลความสำคัญที่กล่าวข้างต้น มีความสำคัญอย่างมากที่จะช่วยเสริมสร้างให้ครูปฐมวัยมีภาวะผู้นำต่อการพัฒนาคุณภาพการศึกษาในยุคปัจจุบัน ดังนั้นผู้วิจัยจึงสนใจที่จะศึกษาเรื่อง องค์ประกอบของภาวะผู้นำครูปฐมวัย ในโรงเรียนสังกัดสำนักงานเขตพื้นที่การศึกษาประถมศึกษาบึงกาฬ เพื่อให้ผู้ที่เกี่ยวข้องกับนำไปประยุกต์ใช้ และเป็นแนวทางในการพัฒนาครูปฐมวัยต่อไป

**2. วัตถุประสงค์ของการวิจัย**

 การวิจัยครั้งนี้วัตถุประสงค์เพื่อศึกษาองค์ประกอบภาวะผู้นำครูปฐมวัยในโรงเรียนสังกัดสำนักงานเขตพื้นที่การศึกษาประถมศึกษาบึงกาฬ

**3. แนวคิด ทฤษฎี และงานวิจัยที่เกี่ยวข้อง**

ภาวะผู้นำ หมายถึง ผู้ที่ความรู้ความสามารถของผู้นำในการโน้มน้าวผู้อื่น ให้ปฏิบัติงานบรรลุตามเป้าหมายหรือวัตถุประสงค์ที่วางไว้ ซึ่งมีความสำคัญและจำเป็นอย่างมาก ที่จะทำให้องค์กรขับเคลื่อนไปสู่ความสำเร็จ โดยผู้นำจะต้องใช้ภาวะผู้นำในการดึงศักยภาพของคนในองค์กรมาออกให้เพื่อให้งานออกมามีประสิทธิภาพ

ภาวะผู้นําครูปฐมวัย หมายถึง พฤติกรรมการแสดงออกของครูที่เกิดจากการเรียนรู้ และประสบการณ์การทำงานอย่างเชี่ยวชาญ จนสามารถสร้างเครือข่ายการเรียนรู้เพื่อพัฒนาสู่เป้าหมายอย่างมีประสิทธิภาพ ซึ่งมีความสำคัญและจำเป็นอย่างมาก โดยครูที่มีความรู้ความสามารถที่จะนำองค์กรไปสู่ความสำเร็จ และพัฒนาตนเองอยู่เสมอ

จากการศึกษาเอกสาร แนวคิด ทฤษฎีและงานวิจัยที่เกี่ยวข้องพบว่ามีงานวิจัยที่สอดคล้องกับภาวะผู้นำครู ดังนี้ วันเพ็ญ นันทะศรี (2555, หน้า 13-17) ได้ศึกษา การพัฒนาตัวบ่งชี้ภาวะผู้นำทางวิชาการสำหรับครูปฐมวัย สังกัดสำนักงานเขตพื้นที่การศึกษาประถมศึกษา ในภาคตะวันออกเฉียงเหนือ พบว่ามีองค์ประกอบ ดังนี้ 1) การบริหารจัดการหลักสูตรและการจัดการเรียนรู้ปฐมวัย 2) การพัฒนาครูปฐมวัย 3) การพัฒนาเด็กปฐมวัย ขนิษฐา ชัยประโคน (2556, หน้า 13) ได้ศึกษา รูปแบบการพัฒนาภาวะผู้นำครูด้านพฤติกรรมเชิงบวก ในการเสริมสร้างวินัยของนักเรียนในโรงเรียน สังกัดสำนักงานเขตพื้นที่การศึกษาประถมศึกษา ในเขตตรวจราชการที่ 11 พบว่าองค์ประกอบภาวะผู้นำครู มีดังนี้ 1) การจัดการเรียนรู้ที่เน้นผู้เรียนเป็นสำคัญมุ่งเสริมสร้างวินัย 2) การสร้างความสัมพันธ์เชิงบวกระหว่างครูกับนักเรียน 3) การพัฒนานักเรียนอย่างสร้างสรรค์เพื่อเสริมสร้างวินัย 4) การเป็นแบบอย่างที่ดีด้านการพัฒนาวินัย 5) การจัดสภาพแวดล้อมเพื่อพัฒนาวินัย เทพรังสรรค์ จันทรังษี (2556, หน้า 13-22) ได้ศึกษา การพัฒนาภาวะผู้นําครูในโรงเรียนมาตรฐานสากลของโรงเรียนอนุบาลสกลนคร สํานักงานเขตพื้นที่การศึกษาประถมศึกษาสกลนคร เขต 1 พบว่ามีองค์ประกอบภาวะผู้นำครู ดังนี้ 1) ความเป็นมืออาชีพ 2) การสื่อสารที่มีประสิทธิภาพ 3) การเป็นผู้นําการเปลี่ยนแปลง 4) การปฏิบัติงานอย่างไตร่ตรอง 5) การมุ่งพัฒนาผู้เรียน 6) การเป็นมีบุคลิกภาพดี 7) การสร้างสัมพันธภาพที่ดี กิตติพัฒน์ คําแพง (2557, 5-8) ได้ศึกษา ความสัมพันธ์ระหว่างภาวะผู้นําของครูกับคุณลักษณะที่พึงประสงค์ของนักเรียนสังกัด สํานักงานเขตพื้นที่การศึกษามัธยมศึกษา เขต 31 พบว่ามีองค์ประกอบภาวะผู้นำครู มีดังนี้1) การพัฒนาตนเองและเพื่อนครู 2) การเป็นแบบอย่างทางการสอน 3) การมีส่วนร่วมในการพัฒนา 4) การเป็นผู้นําการเปลี่ยนแปลง
นงลักษณ์ พิมพ์ศรี (2559,หน้า 9) ได้ศึกษา การพัฒนาครูในสถานศึกษาเพื่อรองรับการประเมินสมรรถนะประจำสายงานด้านภาวะผู้นำครู พบว่ามีองค์ประกอบภาวะผู้นำครู มีดังนี้ 1) วุฒิภาวะความเป็นผู้ใหญ่ที่เหมาะสมกับความเป็นครู 2) การสนทนาอย่างสร้างสรรค์ 3) การเป็นบุคคลแห่งการเปลี่ยนแปลง 4) การปฏิบัติงานอย่างไตร่ตรอง 5) การมุ่งพัฒนาผลสัมฤทธิ์ผู้เรียน รินนา ราชชารี (2559, หน้า 16-17) ได้ศึกษา ปัจจัยที่ส่งผลต่อภาวะผู้นำครูในโรงเรียน สังกัดสำนักงานเขตพื้นที่การศึกษาประถมศึกษาบึงกาฬ พบว่ามีองค์ประกอบภาวะผู้นำครู มีดังนี้ 1) ด้านหลักสูตร 2) ด้านการจัดการเรียนรู้ 3) ด้านการวัดและประเมินผล 4) ด้านการเป็นแบบอย่าง 5) ด้านการพัฒนาตนเองและเพื่อนครูสู่มืออาชีพ 6) ด้านการมีส่วนร่วม
ฤทธิศักดิ์ สุวรรณไตรย์ (2559, หน้า 12) ได้ศึกษา ปัจจัยภาวะผู้นำครูที่ส่งผลต่อผลสำเร็จของการจัดการเรียนรู้ในโรงเรียนสังกัดองค์การบริหารส่วนจังหวัดสกลนคร พบว่าองค์ประกอบของภาวะผู้นำครู มีดังนี้ 1 วุฒิภาวะความเป็นผู้ใหญ่ที่เหมาะสมกับความเป็นครู 2 การสนทนาอย่างสร้างสรรค์ 3 การเป็นบุคคลแห่งการเปลี่ยนแปลง 4 การปฏิบัติงานอย่างไตร่ตรอง 5 การมุ่งพัฒนาผลสัมฤทธิ์ผู้เรียน ชลนิดา หารจิต (2562, หน้า 62) ได้ศึกษา การพัฒนาหลักสูตรฝึกอบรมเพื่อเสริมสร้างภาวะผู้นาครูด้านการจัดการเรียนรู้ในโรงเรียนสังกัดสำนักงานเขตพื้นที่การศึกษาประถมศึกษาสกลนคร เขต 3 พบว่า องค์ประกอบของภาวะผู้นำครู จำเป็นต้องประกอบด้วย 1) ความรู้ความสามรถ 2) มีความเข้าใจในหลักจิตวิทยา 3) มีความมุ่งมั่นและการพัฒนาตน ไปสู่ครูมืออาชีพอย่างต่อเนื่อง 4) การสนับสนุนช่วยเหลือครูคนอื่นให้สามารถพัฒนาไปสู่ครูมืออาชีพ

**4. กรอบแนวคิดการวิจัย**

 **ตัวแปรต้น ตัวแปรตาม**

ภาวะผู้นำครูปฐมวัย

1) การจัดการเรียนรู้

2) การพัฒนาตนเองและเพื่อนครู

ไปสู่ครูมืออาชีพ

3) การเป็นแบบอย่างที่ดี

4) การเป็นบุคคลแห่งการเปลี่ยนแปลง

ภาพประกอบ 1 กรอบแนวคิดชองการวิจัย

**5. วิธีดำเนินการวิจัย**

 การวิจัยครั้งนี้ใช้ระเบียบวิธีการวิจัย “วิจัยเอกสาร” (Document Rescarch) เพื่อศึกษาองค์ประกอบภาวะผู้นำครูปฐมวัยในโรงเรียนสังกัดสำนักงานเขตพื้นที่การศึกษาประถมศึกษาบึงกาฬ โดยมีขั้นตอนรายละเอียดของวิธีการ ดำเนินการวิจัย ดังนี้

1. การวิจัยครั้งนี้ใช้กระบวนวิธีการวิจัยเชิงเอกสารเป็นเครื่องมือสำคัญ โดยผู้วิจัยคัดเลือกเอกสารระดับทุติยภูมิ คือ วรรณกรรมและงานวิจัยที่เกี่ยงข้องและสอดคล้องกับวัตถุประสงค์ของการวิจัย 8 แหล่ง ประกอบด้วย ดังนี้ 1) ขนิษฐา ชัยประโคน (2556), 2) ฤทธิศักดิ์ สุวรรณไตรย์ (2559), 3) นงลักษณ์
พิมพ์ศรี (2559), 4) วันเพ็ญ นันทะศรี (2555), 5) ชลนิดา หารจิต (2562), 6) รินนา ราชชารี (2559),
7) เทพรังสรรค์ จันทรังษี (2556), 8) กิตติพัฒน์ คำแหง (2557)

2. การสังเคราะห์องค์ประกอบภาวะผู้นำครูปฐมวัย โดยการแจกแจงความถี่จากหลายแหล่งข้อมูลและสรุปผลได้ คัดเลือกองค์ประกอบที่มีความถี่สูง โดยผู้วิจัยกำหนดเกณฑ์ร้อยละ 40 ขึ้นไปซึ่งผู้วิจัยได้นำผลจากการสังเคราะห์องค์ประกอบ ในขั้นตอนนี้ นำไปเสนอต่อผู้ทรงคุณวุฒิหรือผู้เชี่ยวชาญเพื่อยืนยันองค์ประกอบภาวะผู้นำครูปฐมวัย

3. การยืนยันองค์ประกอบภาวะผู้นำครูปฐมวัย ในโรงเรียนสังกัดสำนักงานเขตพื้นที่การศึกษาประถมศึกษาบึงกาฬ โดยผู้วิจัยใช้เครื่องมือแบบสัมภาษณ์ผู้ทรงคุณวุฒิจำนวน 5 คน ตรวจสอบความเหมาะสมและความสอดคล้องกับบริบทของโรงเรียนสังกัดสำนักงานเขตพื้นที่การศึกษาประถมศึกษา
บึงกาฬ

**6. ผลการวิจัย**

 ผลการสังเคราะห์องค์ประกอบภาวะครูปฐมวัย ในโรงเรียนสังกัดสำนักงานเขตพื้นที่การศึกษาประถมศึกษาบึงกาฬ ซึ่งได้จากการศึกษาแนวคิดทฤษฎีของนักวิชาการและงานวิจัยที่เกี่ยวข้อง ผู้วิจัยได้นำเอาข้อมูลที่ได้สู่ตาราง สังเคราะห์องค์ประกอบภาวะผู้นำครูปฐมวัย โดยแสดงในรูปความถี่และร้อยละ เลือกองค์ประกอบที่มีค่าร้อยละตั้งแต่ 40 ขึ้น ไป นำมาเป็นองค์ประกอบภาวะผู้นำครูปฐมวัย ซึ่งพบว่า ภาวะผู้นำครูปฐมวัย ในโรงเรียนสังกัดสำนักงานเขตพื้นที่การศึกษาประถมศึกษาบึงกาฬ มี 4 องค์ประกอบ ดังนี้ 1) การจัดการเรียนรู้ 2) การพัฒนาตนเองและเพื่อนครูไปสู่ครูมืออาชีพ 3) การเป็นแบบอย่างที่ดี
4) การเป็นบุคคลแห่งการเปลี่ยนแปลง ดังแสดงในตารางที่ 1

**ตาราง** 1 ตารางสังเคราะห์องค์ประกอบภาวะผู้นำครูปฐมวัย

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|   นักการศึกษา  องค์ประกอบภาวะผู้นำครู  | ขนิษฐา ชัยประโคน (2556) | ฤทธิศักดิ์ สุวรรณไตรย์ (2559) | นงลักษณ์ พิมพ์ศรี (2559) | วันเพ็ญ นันทะศรี (2555) | ชลนิดา หารจิต (2562) | รินนา ราชชารี (2559) | เทพรังสรรค์ จันทรังษี (2556) | กิตติพัฒน์ คำแหง (2557) | ความถี่ | ร้อยละ | องค์ประกอบที่คัดสรร |
| 1 | 2 | 3 | 4 | 5 | 6 | 7 | 8 | 8 | 100 | 🗸 |
| 1. การจัดการเรียนรู้ | 🗸 | 🗸 | 🗸 |  |  | 🗸 | 🗸 | 🗸 | 6 | 75 | 🗸 |
| 2. การสร้างความสัมพันธ์เชิงบวก | 🗸 |  |  |  |  |  | 🗸 |  | 2 | 25 |  |
| 3. การพัฒนานักเรียนอย่างสร้างสรรค์ | 🗸 |  |  |  |  |  |  |  | 1 | 12.5 |  |
| 4. การเป็นแบบอย่างที่ดี | 🗸 |  |  |  |  | 🗸 | 🗸 | 🗸 | 4 | 50 | 🗸 |
| 5. การจัดสภาพแวดล้อม | 🗸 |  |  |  |  |  |  |  | 1 | 12.5 |  |
| 6. วุฒิภาวะความเป็นผู้ใหญ่ |  | 🗸 | 🗸 |  |  |  |  |  | 2 | 25 |  |
| 7. การสนทนาอย่างสร้างสรรค์ |  | 🗸 | 🗸 |  |  |  |  |  | 2 | 25 |  |
| 8. การเป็นบุคคลแห่งการเปลี่ยนแปลง |  | 🗸 | 🗸 |  |  |  | 🗸 | 🗸 | 4 | 50 | 🗸 |
| 9. การปฏิบัติงานอย่างไตร่ตรอง |  | 🗸 | 🗸 |  |  |  |  |  | 2 | 25 |  |
| 10. ด้านหลักสูตร |  |  |  | 🗸 |  | 🗸 | 🗸 |  | 3 | 37.5 |  |
| 11. การพัฒนาตนเองและเพื่อนครูไปสู่ครูมืออาชีพ |  |  |  | 🗸 | 🗸 | 🗸 | 🗸 | 🗸 | 5 | 62.5 | 🗸 |
| 12. การพัฒนาเด็กปฐมวัย |  |  |  | 🗸 |  |  |  |  | 1 | 12.5 |  |
| 13. ความรู้ความสามรถ |  |  |  |  | 🗸 |  |  |  | 1 | 12.5 |  |
| 14. มีความเข้าใจในหลักจิตวิทยา |  |  |  |  | 🗸 |  |  |  | 1 | 12.5 |  |
| 15. การวัดและการประเมินผล |  |  |  |  |  | 🗸 | 🗸 |  | 2 | 25 |  |
| 16. การมีส่วนร่วม |  |  |  |  |  | 🗸 | 🗸 | 🗸 | 3 | 37.5 |  |
| 17. มุ่งความสำคัญที่นักเรียน |  |  |  |  |  |  | 🗸 |  | 1 | 12.5 |  |
| 18. คุณธรรม จริยธรรม และจรรยาบรรณวิชาชีพ |  |  |  |  |  |  | 🗸 |  | 1 | 12.5 |  |
| 19. การสื่อสารที่มีประสิทธิภาพ |  |  |  |  |  |  | 🗸 |  | 1 | 12.5 |  |
| 20. การมีบุคลิกภาพที่ดี |  |  |  |  |  |  | 🗸 |  | 1 | 12.5 |  |

 จากตาราง 1 ผลการสังเคราะห์องค์ประกอบของภาวะผู้นำครูปฐมวัย พบว่า มีองค์ประกอบของภาวะผู้นำครู จำนวน 20 องค์ประกอบ ซึ่งในการศึกษาวิจัยครั้งนี้ ผู้วิจัยได้พิจารณาองค์ประกอบของภาวะผู้นำครู ที่มีค่าความถี่สูงตั้งแต่ 4 ขึ้นไป หรือร้อยละ 40 ขึ้นไป เพื่อการวิจัย คือ 1) การจัดการเรียนรู้
2) การพัฒนาตนเองและเพื่อนครูไปสู่ครูมืออาชีพ 3) การเป็นแบบอย่างที่ดี 4) การเป็นบุคคลแห่งการเปลี่ยนแปลง

การจัดการเรียนรู้

การพัฒนาตนเองและเพื่อนครูไปสู่ครูมืออาชีพ

การเป็นแบบอย่างที่ดี

การเป็นบุคคลแห่งการเปลี่ยนแปลง

ภาพประกอบ 2 องค์ประกอบ ภาวะผู้ครูปฐมวัย

ผลจากการสังเคราะห์เนื้อหาเกี่ยวกับองค์ประกอบภาวะผู้นำครูปฐมวัยในโรงเรียนสังกัดสำนักงานเขตพื้นที่การศึกษาประถมศึกษาบึงกาฬ พบว่า ภาวะผู้นำครูปฐมวัยในโรงเรียนสังกัดสำนักงานเขตพื้นที่การศึกษาประถมศึกษาบึงกาฬ มี 4 องค์ประกอบ ได้แก่

 1) การจัดการเรียนรู้ คือ การที่ครูมีการศึกษาวิเคราะห์ สังเคราะห์เด็กเป็นรายบุคคล จัดประสบการณ์การเรียนรู้ที่หลากหลาย สอดคล้องกับความสนใจ ความถนัด ความต้องการ โดยเน้นเด็กเป็นสำคัญ มีความรู้ความสามารถในการใช้เทคโนโลยีในการผลิตสื่อ นวัตกรรมที่ใช้ในการจัดประสบการณ์การเรียนรู้ สามารถปรับเปลี่ยนบทบาทและปฏิบัติงานให้เอื้อต่อการพัฒนาเด็ก มีการวัดและประเมินพัฒนาการของเด็กปฐมวัยด้วยเครื่องมือที่หลากหลาย และเหมาะสมกับเด็กปฐมวัย

 2) การพัฒนาตนเองและเพื่อนครูไปสู่ครูมืออาชีพ คือ การที่ครูความสำคัญในการศึกษาหาความรู้เพิ่มเติม คิดค้นเทคนิควิธีการปฏิบัติงาน พัฒนานวัตกรรมการเรียนรู้ เพื่อพัฒนาการจัดประสบการณ์การเรียนรู้อย่างต่อเนื่อง มีการแลกเปลี่ยนประสบการณ์กับเพื่อนร่วมงาน และ มีมนุยสัมพันธ์ที่ดีสามารถปรับตัวเข้ากับผู้อื่นได้อย่างเหมาะสม

 3) การเป็นแบบอย่างที่ดี คือ การที่ครูความสามารถอย่างหลากหลาย มีการศึกษาวิเคราะห์ผู้เรียนเป็นรายบุคคล พัฒนาปรับปรุงการสอนโดยเรียนรู้วิธีการและเทคนิคการสอนที่หลากหลายอย่างต่อเนื่อง มีการเสริมสร้างบรรยากาศแห่งความสัมพันธ์อันดีภายในชั้นเรียน รับฟังความคิดเห็น ให้เกียรติ และเคารพสิทธิของผู้อื่น

 4) การเป็นบุคคลแห่งการเปลี่ยนแปลง คือ การที่ครูมีความสนใจต่อสถานการณ์ต่าง ๆ
มีความคิดริเริ่มและมุ่งมั่นที่จะแก้ไขปัญหาต่าง ๆ กล้าตัดสินใจ เป็นผู้นำสามารถทำงานเพื่อประโยชน์ของส่วนรวม กระตุ้นให้ผู้อื่นเกิดการเรียนรู้อยู่เสมอ และสามารถปรับตัวในการทำงานที่เปลี่ยนแปลงไปจากเดิมได้

**7. อภิปรายผลการวิจัย**

จากการศึกษาเกี่ยวกับองค์ประกอบภาวะผู้นำครูปฐมวัยในโรงเรียนสังกัดสำนักงานเขตพื้นที่การศึกษาประถมศึกษาบึงกาฬ ในครั้งนี้ผลจากการสังเคราะห์เอกสาร งานวิจัยที่เกี่ยวข้อง และการประเมินของผู้ทรงคุณวุฒิเพื่อให้ได้ องค์ประกอบภาวะผู้นำครูปฐมวัย พบว่า ภาวะผู้นำครูปฐมวัย
ในโรงเรียนสังกัดสำนักงานเขตพื้นที่การศึกษาประถมศึกษาบึงกาฬ มีจำนวน 4 องค์ประกอบ ได้แก่
1) การจัดการเรียนรู้ คือ การที่ครูมีการศึกษาวิเคราะห์ สังเคราะห์เด็กเป็นรายบุคคล จัดประสบการณ์
การเรียนรู้ที่หลากหลาย สอดคล้องกับความสนใจ ความถนัด ความต้องการ โดยเน้นเด็กเป็นสำคัญ มีความรู้ความสามารถในการใช้เทคโนโลยีในการผลิตสื่อ นวัตกรรมที่ใช้ในการจัดประสบการณ์การเรียนรู้ สามารถปรับเปลี่ยนบทบาทและปฏิบัติงานให้เอื้อต่อการพัฒนาเด็ก มีการวัดและประเมินพัฒนาการของเด็กปฐมวัยด้วยเครื่องมือที่หลากหลาย และเหมาะสมกับเด็กปฐมวัย 2) การพัฒนาตนเองและเพื่อนครูไปสู่ครูมืออาชีพ คือ การที่ครูความสำคัญในการศึกษาหาความรู้เพิ่มเติม คิดค้นเทคนิควิธีการปฏิบัติงาน พัฒนานวัตกรรมการเรียนรู้ เพื่อพัฒนาการจัดประสบการณ์การเรียนรู้อย่างต่อเนื่อง มีการแลกเปลี่ยนประสบการณ์กับเพื่อนร่วมงาน และมีมนุยสัมพันธ์ที่ดีสามารถปรับตัวเข้ากับผู้อื่นได้อย่างเหมาะสม
3) การเป็นแบบอย่างที่ดี คือ การที่ครูความสามารถอย่างหลากหลาย มีการศึกษาวิเคราะห์ผู้เรียนเป็นรายบุคคล พัฒนาปรับปรุงการสอนโดยเรียนรู้วิธีการและเทคนิคการสอนที่หลากหลายอย่างต่อเนื่อง มีการเสริมสร้างบรรยากาศแห่งความสัมพันธ์อันดีภายในชั้นเรียน รับฟังความคิดเห็น ให้เกียรติ และเคารพสิทธิของผู้อื่น 4) การเป็นบุคคลแห่งการเปลี่ยนแปลง คือ การที่ครูมีความสนใจต่อสถานการณ์ต่าง ๆ
มีความคิดริเริ่มและมุ่งมั่นที่จะแก้ไขปัญหาต่าง ๆ กล้าตัดสินใจ เป็นผู้นำสามารถทำงานเพื่อประโยชน์ของส่วนรวม กระตุ้นให้ผู้อื่นเกิดการเรียนรู้อยู่เสมอ และสามารถปรับตัวในการทำงานที่เปลี่ยนแปลงไปจากเดิมได้ องค์ประกอบภาวะผู้นำครูปฐมวัยที่มีความสอดคล้องกับบริบทของโรงเรียนสังกัดสำนักงานเขตพื้นที่ การศึกษาประถมศึกษาบึงกาฬ มีจำนวน 4 องค์ประกอบ ซึ่งผลการวิจัยครั้งนี้ มาจากการศึกษาเอกสาร แนวคิด ทฤษฎีและงานวิจัยที่เกี่ยวข้องกับภาวะผู้นำครูปฐมวัยในโรงเรียนสังกัดสำนักงานเขตพื้นที่การศึกษาประถมศึกษาบึงกาฬ พบว่ามีความสอดคล้องกับแนวคิดของนักวิชาการ ดังนี้ วันเพ็ญ นันทะศรี (2555, หน้า 13-17) ได้ศึกษา การพัฒนาตัวบ่งชี้ภาวะผู้นำทางวิชาการสำหรับครูปฐมวัย สังกัดสำนักงานเขตพื้นที่การศึกษาประถมศึกษา ในภาคตะวันออกเฉียงเหนือ พบว่ามีองค์ประกอบ ดังนี้ 1) การบริหารจัดการหลักสูตรและการจัดการเรียนรู้ปฐมวัย 2) การพัฒนาครูปฐมวัย 3) การพัฒนาเด็กปฐมวัย
ขนิษฐา ชัยประโคน (2556, หน้า 13) ได้ศึกษา รูปแบบการพัฒนาภาวะผู้นำครูด้านพฤติกรรมเชิงบวก
ในการเสริมสร้างวินัยของนักเรียนในโรงเรียน สังกัดสำนักงานเขตพื้นที่การศึกษาประถมศึกษา ในเขตตรวจราชการที่ 11 พบว่าองค์ประกอบภาวะผู้นำครู มีดังนี้ 1) การจัดการเรียนรู้ที่เน้นผู้เรียนเป็นสำคัญมุ่งเสริมสร้างวินัย 2) การสร้างความสัมพันธ์เชิงบวกระหว่างครูกับนักเรียน 3) การพัฒนานักเรียนอย่างสร้างสรรค์เพื่อเสริมสร้างวินัย 4) การเป็นแบบอย่างที่ดีด้านการพัฒนาวินัย 5) การจัดสภาพแวดล้อมเพื่อพัฒนาวินัย เทพรังสรรค์ จันทรังษี (2556, หน้า 13-22) ได้ศึกษา การพัฒนาภาวะผู้นําครูในโรงเรียนมาตรฐานสากลของโรงเรียนอนุบาลสกลนคร สํานักงานเขตพื้นที่การศึกษาประถมศึกษาสกลนคร เขต 1 พบว่ามีองค์ประกอบภาวะผู้นำครู ดังนี้ 1) ความเป็นมืออาชีพ 2) การสื่อสารที่มีประสิทธิภาพ 3) การเป็นผู้นําการเปลี่ยนแปลง 4) การปฏิบัติงานอย่างไตร่ตรอง 5) การมุ่งพัฒนาผู้เรียน 6) การเป็นมีบุคลิกภาพดี
7) การสร้างสัมพันธภาพที่ดี กิตติพัฒน์ คําแพง (2557, 5-8) ได้ศึกษา ความสัมพันธ์ระหว่างภาวะผู้นําของครูกับคุณลักษณะที่พึงประสงค์ของนักเรียนสังกัด สํานักงานเขตพื้นที่การศึกษามัธยมศึกษา เขต 31 พบว่ามีองค์ประกอบภาวะผู้นำครู มีดังนี้1) การพัฒนาตนเองและเพื่อนครู 2) การเป็นแบบอย่างทางการสอน 3) การมีส่วนร่วมในการพัฒนา 4) การเป็นผู้นําการเปลี่ยนแปลง นงลักษณ์ พิมพ์ศรี (2559,หน้า 9) ได้ศึกษา การพัฒนาครูในสถานศึกษาเพื่อรองรับการประเมินสมรรถนะประจำสายงานด้านภาวะผู้นำครู พบว่ามีองค์ประกอบภาวะผู้นำครู มีดังนี้ 1) วุฒิภาวะความเป็นผู้ใหญ่ที่เหมาะสมกับความเป็นครู 2) การสนทนาอย่างสร้างสรรค์ 3) การเป็นบุคคลแห่งการเปลี่ยนแปลง 4) การปฏิบัติงานอย่างไตร่ตรอง 5) การมุ่งพัฒนาผลสัมฤทธิ์ผู้เรียน รินนา ราชชารี (2559, หน้า 16-17) ได้ศึกษา ปัจจัยที่ส่งผลต่อภาวะผู้นำครูในโรงเรียน สังกัดสำนักงานเขตพื้นที่การศึกษาประถมศึกษาบึงกาฬ พบว่ามีองค์ประกอบภาวะผู้นำครู มีดังนี้ 1) ด้านหลักสูตร 2) ด้านการจัดการเรียนรู้ 3) ด้านการวัดและประเมินผล 4) ด้านการเป็นแบบอย่าง 5) ด้านการพัฒนาตนเองและเพื่อนครูสู่มืออาชีพ 6) ด้านการมีส่วนร่วม ฤทธิศักดิ์ สุวรรณไตรย์ (2559, หน้า 12) ได้ศึกษา ปัจจัยภาวะผู้นำครูที่ส่งผลต่อผลสำเร็จของการจัดการเรียนรู้ในโรงเรียนสังกัดองค์การบริหารส่วนจังหวัดสกลนคร พบว่าองค์ประกอบของภาวะผู้นำครู มีดังนี้ 1 วุฒิภาวะความเป็นผู้ใหญ่ที่เหมาะสมกับความเป็นครู 2 การสนทนาอย่างสร้างสรรค์ 3 การเป็นบุคคลแห่งการเปลี่ยนแปลง 4 การปฏิบัติงานอย่างไตร่ตรอง 5 การมุ่งพัฒนาผลสัมฤทธิ์ผู้เรียน ชลนิดา หารจิต (2562, หน้า 62) ได้ศึกษา การพัฒนาหลักสูตรฝึกอบรมเพื่อเสริมสร้างภาวะผู้นาครูด้านการจัดการเรียนรู้ในโรงเรียนสังกัดสำนักงานเขตพื้นที่การศึกษาประถมศึกษาสกลนคร เขต 3 พบว่า องค์ประกอบของภาวะผู้นำครู จำเป็นต้องประกอบด้วย 1) ความรู้ความสามรถ 2) มีความเข้าใจในหลักจิตวิทยา 3) มีความมุ่งมั่นและการพัฒนาตน ไปสู่ครูมืออาชีพอย่างต่อเนื่อง 4) การสนับสนุนช่วยเหลือครูคนอื่นให้สามารถพัฒนาไปสู่ครูมืออาชีพ

**8. ข้อเสนอแนะจากการวิจัย**

 1. ข้อเสนอแนะในการนำผลวิจัยไปใช้

1.1 ผลจากการศึกษาองค์ประกอบสมรรถนะครูปฐมวัย ในโรงเรียนสังกัดสำนักงานเขตพื้นที่การศึกษาประถมศึกษาบึงกาฬ ทำให้ทราบถึงองค์ประกอบภาวะผู้นำครูปฐมวัย สามารถนำองค์ประกอบเหล่านี้ไปพัฒนาตนเองและเพิ่มประสิทธิภาพในการจัดประสบการณ์การเรียนการสอนได้

1.2 หน่วยงานหรือต้นสังกัดสามารถนำสมรรถนะเหล่านี้ไปเป็นข้อมูลพื้นฐานในพัฒนา
ครูปฐมวัยในโรงเรียนให้มีภาวะผู้นำครูปฐมวัยที่สูงขึ้น

 2. ข้อเสนอแนะสำหรับการวิจัยครั้งต่อไป

ควรศึกษาภาวะผู้นำครูปฐมวัยในเขตพื้นที่อื่น ๆ เพื่อนำมาเป็นแนวทางในพัฒนาครู ให้พร้อมต่อการจัดการเรียนการสอน

**9. เอกสารอ้างอิง**

กิตติพัฒน์ คําแพง (2557*). ความสัมพันธ์ระหว่างภาวะผู้นําของครูกับคุณลักษณะที่พึงประสงค์ของ
 นักเรียนสังกัด สํานักงานเขตพื้นที่การศึกษามัธยมศึกษา เขต 31*. วิทยานิพนธ์ ศศ.ม.
ขอนแก่น: มหาวิทยาลัยขอนแก่น.

ชลนิดา หารจิต (2562). *การพัฒนาหลักสูตรฝึกอบรมเพื่อเสริมสร้างภาวะผู้นาครูด้านการจัดการเรียนรู้ใน
โรงเรียนสังกัดสำนักงานเขตพื้นที่การศึกษาประถมศึกษาสกลนคร เขต 3.* วิทยานิพนธ์ ค.ม. สกลนคร: มหาวิทยาลัยราชภัฏสกลนคร.

ขนิษฐา ชัยประโคน. (2556). *รูปแบบการพัฒนาภาวะผู้นำครูด้านพฤติกรรมเชิงบวก ในการเสริมสร้างวินัย*

 *ของนักเรียนในโรงเรียน สังกัดสำนักงานเขตพื้นที่การศึกษาประถมศึกษา ในเขตตรวจราชการ*

*ที่ 11*. วิทยานิพนธ์ ค.ด. สกลนคร: มหาวิทยาลัยราชภัฏสกลนคร.

เทพรังสรรค์ จันทรังษี (2556). *การพัฒนาภาวะผู้นําครูในโรงเรียนมาตรฐานสากลของโรงเรียนอนุบาล*
*สกลนคร สํานักงานเขตพื้นที่การศึกษาประถมศึกษาสกลนคร เขต 1.* วิทยานิพนธ์ ค.ด.
สกลนคร: มหาวิทยาลัยราชภัฏสกลนคร.

รินนา ราชชารี (2559). *ปัจจัยที่ส่งผลต่อภาวะผู้นำครูในโรงเรียน สังกัดสำนักงานเขตพื้นที่การศึกษา ประถมศึกษาบึงกาฬ.* วิทยานิพนธ์ ค.ม. สกลนคร: มหาวิทยาลัยราชภัฏสกลนคร.

ฤทธิศักดิ์ สุวรรณไตรย์ (2559). *ปัจจัยภาวะผู้นำครูที่ส่งผลต่อผลสำเร็จของการจัดการเรียนรู้ในโรงเรียน
 สังกัดองค์การบริหารส่วนจังหวัดสกลนคร*. วิทยานิพนธ์ ค.ม. สกลนคร: มหาวิทยาลัยราชภัฏ สกลนคร.

นงลักษณ์ พิมพ์ศรี (2559). *การพัฒนาครูในสถานศึกษาเพื่อรองรับการประเมินสมรรถนะประจำสายงาน
 ด้านภาวะผู้นำครู.* วิทยานิพนธ์ ปร.ด. บุรีรัมย์: มหาวิทยาลัยราชภัฏบุรีรัมย์.

วันเพ็ญ นันทะศรี. (2555). *การพัฒนาตัวบ่งชี้ภาวะผู้นําทางวิชาการสําหรับครูปฐมวัย สังกัดสํานักงาน เขตพื้นที่การศึกษาประถมศึกษาในภาคตะวันออก*. วิทยานิพนธ์ ปร.ด. สกลนคร : มหาวิทยาลัย ราชภัฏสกลนคร.

1. นักศึกษาสาขาวิชาการบริหารและพัฒนาการศึกษา คณะครุศาสตร์ มหาวิทยาลัยราชภัฏสกลนคร

2 3 อาจารย์ประจำสาขาวิชาการบริหารและพัฒนาการศึกษา คณะครุศาสตร์ มหาวิทยาลัยราชภัฏสกลนคร [↑](#footnote-ref-1)